Unibet Open (UO) er en serie Texas hold'em-pokerturneringer i Europa arrangert av Unibet. Den første turneringen fant sted i Warszawa høsten 2007, og turneringen fortsatte i 2008 med nye runder i Madrid, Milano og Warszawa igjen. I 2009 var Unibet Open blitt en av de mest populære og kjente pokerturneringene i Europa, med turneringer i Budapest, Algarve, London, Praha og Warszawa. I 2010 fant turneringen sted i Budapest, Golden Sands (BG), Praha, Valencia og Paris. Turneringen i 2011 ble holdt i Malta, Barcelona, Dublin og Riga. 2012-turneringene begynte med Praha i februar og fortsatte så til Paris i mai, etterfulgt av London i august.